Diari Oficial de la Generalitat Valenciana


Sumari del DOGV 8659, del 18-10-2019 (2019/9780)

RESOLUCIÓ de 4 d'octubre de 2019, del president de l'Institut Valencià de Seguretat i Salut en el Treball (INVASSAT) i conseller d'Economia Sostenible, Sectors Productius, Comerç i Treball, per la qual es proveeix la vacant anunciada en la convocatòria 40/2019, de 12 de juliol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8659

Data del DOGV
:   18-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9780


Data del document
:   04-10-2019

Organisme emissor
:   Institut Valencià de Seguretat i Salut en el Treball

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 d'octubre de 2019, del president de l'Institut Valencià de Seguretat i Salut en el Treball (INVASSAT) i conseller d'Economia Sostenible, Sectors Productius, Comerç i Treball, per la qual es proveeix la vacant anunciada en la convocatòria 40/2019, de 12 de juliol. [2019/9780]  
Vista la Resolució de 12 de juliol de 2019, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Valencià de Seguretat i Salut en el Treball (INVASSAT).  
  
En l'esmentada convocatòria, designada amb el número 40/2019, es convoca per a ser proveït pel sistema de lliure designació el lloc de treball número 30242, secretari/ària general.  
Vist l'informe preceptiu de la Direcció General de Funció Pública, de 31 de juliol de 2019, relativa al compliment dels requisits dels participants en la convocatòria 40/2019, per a la provisió pel procediment de lliure designació del lloc de treball 30402, s'admet el següent sol·licitant: Francisco José García Esquerdo. És exclòs de la convocatòria Rafael Luque Peinado per no reunir els requisits exigits de sector.  
  
En relació amb el lloc convocat, considerant l'historial acadèmic i professional de competències i capacitats aportat per Francisco José García Esquerdo, el seu full de serveis, així com les seues competències i aptituds professionals en relació amb el lloc de treball a què opta, entre les quals destaquen una àmplia experiència en llocs de treball relacionats amb la direcció, coordinació i supervisió tant en matèria de personal com d'assumptes generals, gestió econòmica i pressupostària i altres, se'l considera la persona idònia per a l'adjudicació del lloc.  
  
D'acord amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010); 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 7964, 24.01.2017), i l'article 8 de la Llei 2/2004, de 28 de maig, de creació de l'Institut Valencià de Seguretat i Salut en el Treball (INVASSAT), resolc:   
  
  
Nomenar Francisco José García Esquerdo, funcionari de carrera del cos A1, superior tècnic d'administració general de la Generalitat Valenciana, amb NRP [...] 6323..., com a secretari general, lloc núm. 30268, complement de destinació nivell 28 i complement específic E050.  
  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques  
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant dels jutjats contenciosos administratius de València o del domicili del demandant a elecció d'aquest. Abans d'acudir a la mencionada via judicial, es podrà recórrer contra aquesta resolució potestativament en reposició, davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la notificació.  
Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, i sense perjuí que es puga interposar qualsevol altre recurs que es considere oportú.  
  
València, 4 d'octubre de 2019.- El president de l'Institut Valencià de Seguretat i Salut en el Treball i conseller d'Economia Sostenible, Sectors Productius, Comerç i Treball: Rafael Climent González.